钦定古今图书集成/明伦汇编/氏族典/第386卷 > 李尚隐
## 钦定古今图书集成/明伦汇编/氏族典/第386卷 > 李尚隐

按《唐书李尚隐传》：“尚隐，其先出赵郡，徙贯万年。举明
经，再调下邽主簿。神龙中，侯令德为关内黜陟使，尚
隐佐之，以最擢左台监察御史。崔湜、郑愔出为伊阙
令。元宗知尚隐方严，由定州司马擢吏部员外郎，以
将作少监营桥陵，封高邑县男。未几，进御史中丞，再
迁河南尹。尚隐性刚亮，御下不苛密，尢详练故实，妖”
贼刘定高夜犯通洛门，尚隐坐不素觉，左迁桂州都
督，代王丘为御史大夫，进户部尚书、东都留守，爵高
邑伯。开元二十八年，以太子宾客卒，谥曰贞。